《梅花七律 其十八》
宋代·张道洽

落尽精英宇宙荒，天将清白付幽芳。万花场里春无色，独树桥边月有香。

怪怪奇奇依水石，潇潇洒洒带冰霜。琼肤耐得寒如许，薄薄轻绡剪作裳。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。